open-index/open-wikipedia-markdown huggingface dataset:
তারাসকিয়েভিকা উইকিপিডিয়া

**তারাসকিয়েভিকা উইকিপিডিয়া** হচ্ছে অনলাইন বিশ্বকোষ উইকিপিডিয়ার বেলারুশীয় ভাষার রূপভেদ তারাসকিয়েভিকা ভাষার সংস্করণ।   পর্যন্ত নিবন্ধ সংখ্যা টি এবং  জন ব্যবহারকারী,  জন প্রশাসক ও টি ফাইল আছে এই উইকিপিডিয়ায়। তারাসকিয়েভিকা উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
## ইতিহাস
## তথ্যসূত্র

## বহিঃসংযোগ
* তারাসকিয়েভিকা উইকিপিডিয়া

বিষয়শ্রেণী:ভাষা অনুযায়ী উইকিপিডিয়া
ননী ভৌমিক

**ননী ভৌমিক** (১৯২১ — ১৮ ডিসেম্বর, ১৯৯৬) একজন বাঙালি বামপন্থী সাহিত্যিক, সাংবাদিক ও অনুবাদক ছিলেন।

## প্রারম্ভিক জীবন
ননী ভৌমিকের বাড়ি বর্তমান বাংলাদেশের রংপুর। রংপুর শহরে স্কুলে পড়তেন। রংপুর কলেজে থেকে আই.এসসি ও পাবনা সরকারি কলেজ থেকে বি.এসসি পাস করেন। অর্থাভাবে এম.এসসি পড়তে পারেননি। পরে বীরভূম জেলার সিউড়ি তে চলে আসেন। বীরভূম ষড়যন্ত্র মামলার অন্যতম আসামী বিপ্লবী নিত্যনারায়ণ ভৌমিক তার জ্যেষ্ঠ ভ্রাতা।

## কমিউনিস্ট পার্টিতে
ননী ভৌমিক তরুণ বয়েসেই ভারতের কমিউনিস্ট পার্টিতে যোগ দেন এবং *স্বাধীনতা* পত্রিকায় সাংবাদিকের কাজ করতে শুরু করেন। ৪৬ সালের ভয়াবহ দাঙ্গার ভেতরেও নির্ভীকভাবে সংবাদ সংগ্রহ করে গেছেন তিনি। পরে তেভাগা আন্দোলনের খবর জোগাড় করেছেন গ্রামে গ্রামে গিয়ে যা *স্বাধীনতা* পত্রিকায় প্রকাশিত হত। তার এই অভিজ্ঞতা ভিত্তিক ছোটগল্প সংকলন '*ধানকানা*' বের হয়। *[[অরণি]]* পত্রিকায় নিজের সাহিত্যচর্চা শুরু হয়। *চৈত্রদিন* তার অপর গ্রন্থ। ফ্যাসিবিরোধী প্রগতি লেখক সংঘ ও ভারত-সোভিয়েত মৈত্রী সমিতির সদস্য ছিলেন। *পরিচয়* পত্রিকা সম্পাদনা করেছেন কিছুকাল। তার বিখ্যাত উপন্যাস *ধুলোমাটি* ধারাবাহিকভাবে পরিচয়ে বের হয়। ১৯৪৮ সালে কমিউনিস্ট পার্টি নিষিদ্ধ হলে তিনি গ্রেপ্তার হন ও প্রেসিডেন্সি, বক্সা ইত্যাদি জেলে আটক থাকেন।

## অনুবাদ সাহিত্য
১৯৫৭ সালের ফেব্রুয়ারি তিনি মস্কোর প্রগতি প্রকাশনের সাথে চুক্তিবদ্ধ হয়ে অনুবাদকের কাজ নিয়ে সোভিয়েত রাশিয়া যান। রুশ মহিলা স্বেতলানা'কে বিয়ে করে সে দেশেই থেকে যান। বহু রুশ সাহিত্যের অসামান্য বাংলা অনুবাদ তার হাত দিয়ে বেরিয়েছে। রাজনৈতিক সাহিত্য ছাড়াও অজস্র শিশু কিশোরদের গল্প, উপন্যাস অনুবাদ করেছেন। ফিওদোর দস্তয়েভ্‌স্কির বঞ্চিত লাঞ্ছিত, জন রীডের *দুনিয়া কাঁপানো দশদিন*, ল্যেভ তল্‌স্তোয়ের আনা কারেনিনা ইত্যাদি ছাড়াও বাংলা- রুশ- বাংলা অভিধান, ইউক্রেনের গল্প, সোনার চাবি, *[[সুয়ারেক অ্যাম্ফিবিয়া|উভচর মানুষ]]* ইত্যাদি। তবে অনুবাদের কাজ করতে গিয়ে নিজের মৌলিক লেখার কাজ ব্যাহত হয়। সোভিয়েত মধ্যপ্রাচ্য ভ্রমণ করে রিপোর্টাজ ধর্মী *'মরু ও মঞ্জরী*' গ্রন্থটি লেখেন সেই অভিজ্ঞতা নিয়ে।

## সম্মান
তার সাহিত্যকর্মের জন্যে বঙ্কিম পুরস্কার ও ১৯৮৮ সালে বিদ্যাসাগর-স্মৃতি পুরস্কার দেওয়া হয় তাকে।

## মৃত্যু
ননী ভৌমিকের শেষ জীবন অবহেলা আর আর্থিক সমস্যায় কাটে। পুত্রের মৃত্যুতে মানসিক আঘাত ও স্মৃতিভ্রংশে ভুগতেন। ১৮ ডিসেম্বর ১৯৯৬ সালে তিনি রাশিয়াতেই পথ দুর্ঘটনায় মারা যান।

## তথ্যসূত্র

বিষয়শ্রেণী:১৯২১-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:বাঙালি সাহিত্যিক
বিষয়শ্রেণী:বাঙালি অনুবাদক
বিষয়শ্রেণী:রংপুর জেলার ব্যক্তি
বিষয়শ্রেণী:বাঙালি লেখক
ক্যানন ১৮ - ৫৫ মিমি লেন্স

ক্যানন এর সবচেয়ে বেশি ব্যবহৃত লেন্সটি হচ্ছে **ক্যানন ১৮ - ৫৫ মিমি লেন্স**। এই লেন্সটি দিয়ে প্রসারিত এলাকার ছবি যেমন তোলা যায়, তেমনি মাঝারি মানের টেলি জুম করেও ছবি তোলা যায়। এর কয়েকটি ভার্সন রয়েছে। যেমন IS, IS I, IS II, IS STM ইত্যাদি। ২০০৩ সালের সেপ্টেম্বার মাসে এ লেন্সটি প্রথম বাজারে ছাড়া হয় IS ভার্সন এর মাধ্যমে। 

## এপেরচার
এ লেন্সটির এপেরচার মান ৩.৫ থেকে শুরু এবং তা ৩৬ পর্যন্ত রয়েছে।

## গঠন
এ লেন্সটির মাউন্ট প্লাস্টিক এর তৈরি। এটির রঙ কালো। এর ভেতরে রয়েছে তিনটি গ্লাস। ওজন ২০০ গ্রাম। IS STM এর ওজন ২০৫ গ্রাম। 

## তথ্যসূত্র

## বহিঃসংযোগ
* http://www.usa.canon.com 

বিষয়শ্রেণী:লেন্স
জাপান দূতাবাস, ঢাকা

**জাপান দূতাবাস, ঢাকা** হল বাংলাদেশে অবস্থিত জাপানের কূটনৈতিক মিশন।

## ইতিহাস
বাংলাদেশের স্বাধীনতার আগে, জাপান ১৯৫২ সালে আমেরিকান শাসন থেকে স্বাধীনতা লাভের পর, পশ্চিম ও পূর্ব পাকিস্তানের সাথে কূটনৈতিক সম্পর্ক বজায় রাখে। ১৯৬১ থেকে ৭০ সাল পর্যন্ত পাকিস্তানের উন্নয়নে জাপান সরকার ২৫৫ মিলিয়ন মার্কিন ডলার সহায়তার ঋণ দিয়েছিল এবং এর প্রায় ১৫৫ মিলিয়ন মার্কিন ডলার বা ৬১ শতাংশ পূর্ব পাকিস্তানের জন্য বরাদ্দ করা হয়েছিল। ১৯৭১ সালে টোকিওর গিঞ্জায় বাংলাদেশকে মুক্তিযুদ্ধে সহায়তার জন্য একটি তহবিল গঠন করা হয়। একই বছরের ১১ ডিসেম্বর পর্যন্ত ঢাকায় জাপানের কনস্যুলেট জেনারেলকে রাখা হয়েছিল।

১৯৭১ সালের ডিসেম্বরে, জাপান, পাকিস্তান ও ভারতকে বাঙালি নাগরিকদের বিরুদ্ধে তাদের বৈরী সামরিক পদক্ষেপ বন্ধ করার আহ্বান জানায় এবং সেই কারণে জাপান উভয় দেশকে সহায়তা দেওয়া বন্ধ করে দেয়। জাপান ১৯৭২ সালের ১০ ফেব্রুয়ারি বাংলাদেশকে স্বীকৃতি দেয়, এবং পরের দিন ঢাকায় জাপান দূতাবাস খোলা হয়। দূতাবাসের প্রথম রাষ্ট্রদূত ছিলেন তাকাশি ওয়ামাদা।

## চট্টগ্রামে জাপানের সম্মানমূলক কনস্যুলেট জেনারেল
**চট্টগ্রামে জাপানের সম্মানমূলক কনস্যুলেট জেনারেল** হল মূল দূতাবাসের বাইরে জাপানি কূটনীতির একটি বর্ধিত অফিস। ১৯৯০ সাল থেকে এর নেতৃত্বে রয়েছেন সাবেক সাম্মনিক কনসাল এবং বর্তমান সম্মানিক কনসাল জেনারেল মুহম্মদ নূরুল ইসলাম, যিনি ৩ নভেম্বর, ২০১২ তারিখে *অর্ডার অব দ্য রাইজিং সান, গোল্ড রেজ উইথ নেক* রিবন লাভ করেন।

## জাপানি বেতার
* এনএইচকে রেডিও জাপান (বাংলা)

## সাংস্কৃতিক সংগঠন
* জাপান ফাউন্ডেশন (গ্রান্ট প্রোগ্রাম)
* জাপানি বিশ্ববিদ্যালয় অ্যালামনাই অ্যাসোসিয়েশন, বাংলাদেশ (জেইউএএবি) (ইকেবানা)

## আরো দেখুন

* জাপানের বৈদেশিক সম্পর্ক
* বাংলাদেশ–জাপান সম্পর্ক
* পররাষ্ট্র মন্ত্রণালয় (জাপান)

## তথ্যসূত্র

## বহিঃসংযোগ
* 

বাংলাদেশ
জাপান
বিষয়শ্রেণী:জাপান–বাংলাদেশ সম্পর্ক
বিষয়শ্রেণী:বাংলাদেশে অবস্থিত কূটনৈতিক মিশন
বিষয়শ্রেণী:১৯৭২-এ প্রতিষ্ঠিত সরকারি সংস্থা
দিগপাইত ধরণী কান্ত উচ্চ বিদ্যালয়

**দিগপাইত ধরনী কান্ত উচ্চ বিদ্যালয়** (ইংরেজি: Digpait Dharani Kanto High School, সংক্ষিপ্ত: দিগপাইত ডি. কে. উচ্চ বিদ্যালয়) বাংলাদেশের জামালপুর জেলার একটি শিক্ষা প্রতিষ্ঠান।

## অবস্থান
বিদ্যালয়টি জামালপুর জেলার সদর থানার দিগপাইত ইউনিয়নের প্রাণ কেন্দ্রে অবস্থিত।

## ইতিহাস
দিগপাইত ধরনী কান্ত উচ্চ বিদ্যালয় স্থাপিত হয় ১৯৩৯ খ্রিস্টব্দে। পুনঃনির্মাণ হয় ২০১০-২০১১ খ্রিঃ। জামালপুর জেলার অন্যতম রাজনীতিবিদ এমপি মোঃ রেজাউল করিম হীরা এর সহায়তায় ও ফ্যাসিলিটিজ ডিপার্টমেন্ট এর বাস্তবায়নে ২০১১ খ্রিঃ পুনঃনির্মাণ কাজ সম্পন্ন  হয়। বাংলাদেশ ব্যাংকের সাবেক গভর্নর আতিউর রহমান এই স্কুলেরই একজন ছাত্র ছিলেন।

## অবকাঠামো
বিদ্যালয়টিতে ১৬টি শ্রেণীকক্ষ, ২টি অফিসকক্ষ, ১টি পাঠাগার, ১টি কম্পিউটার ল্যাব রয়েছে। এছাড়াও এতে আছে ১টি খেলার মাঠ ও ২টি পুকুরের অবস্থান।

## শিক্ষা কার্যক্রম
বিদ্যালয়টির শিক্ষক সংখ্যা ১৫ এবং শিক্ষার্থী প্রায় ৮০০। এতে জাতীয় শিক্ষাক্রমের অধীনে মাধ্যমিক ও উচ্চ মাধ্যমিক স্তরে শিক্ষাদান করে থাকে। বিদ্যালয়ে প্রায় ২,৫০০ বই সমৃদ্ধ আধুনিক পাঠাগার এবং প্রয়োজনীয় যন্ত্রপাতি সমৃদ্ধ পদার্থবিজ্ঞান, রসায়ন ও জীববিজ্ঞান পরীক্ষাগার এবং কম্পিউটার ল্যাব রয়েছে।

## শিক্ষা-সহায়ক কার্যক্রম
পাঠ্যবইয়ের নির্ধারিত শিক্ষাদানের পাশাপাশি ক্রীড়া প্রতিযোগিতা, সাংস্কৃতিক অনুষ্ঠান প্রভৃতি অনুষ্ঠিত হয়।

## ফলাফল

## উল্লেখযোগ্য প্রাক্তন শিক্ষার্থী
* আতিউর রহমান - বাংলাদেশ ব্যাংকের সাবেক গবর্নর।

## আরও দেখুন
*বাংলাদেশের বিদ্যালয়সমূহের তালিকা

## তথ্যসূত্র

## বহিঃসংযোগ
*অফিসিয়াল ওয়েবসাইট

বিষয়শ্রেণী:জামালপুর জেলার বিদ্যালয়
মহাদেশ অনুযায়ী সার্বভৌম রাষ্ট্র ও নির্ভরশীল অঞ্চলের তালিকা

পৃথিবীতে মোট ৭টি মহাদেশ আছে। এগুলি হলো এশিয়া, আফ্রিকা, ইউরোপ, উত্তর আমেরিকা, দক্ষিণ আমেরিকা, অস্ট্রেলিয়া ও অ্যান্টার্কটিকা। এই মহাদেশগুলির মধ্যে অনেকগুলি দেশ রয়েছে। এদের মধ্যে কিছু দেশ জাতিসংঘ কর্তৃক স্বীকৃত ও কিছু দেশ স্বীকৃতি পায়নি। জাতিসংঘ দ্বারা স্বীকৃত দেশের সংখ্যা ১৯৩। নিচে **মহাদেশ অনুযায়ী সার্বভৌম রাষ্ট্র এবং নির্ভরশীল অঞ্চলসমূহের তালিকা** দেয়া হল।

## [[চিত্র:Asia (orthographic projection).svg|alt=Globe centered on Asia, with Asia highlighted. The continent is shaped like a right-angle triangle, with Europe to the west, oceans to the south and east, and Australia visible to the south-east.|20px]] এশিয়া মহাদেশ [[চিত্র:Asia (orthographic projection).svg|alt=Globe centered on Asia, with Asia highlighted. The continent is shaped like a right-angle triangle, with Europe to the west, oceans to the south and east, and Australia visible to the south-east.|20px]]

## ইউরোপ মহাদেশ

## [[চিত্র:Africa (orthographic projection).svg|20px]] আফ্রিকা মহাদেশ[[চিত্র:Africa (orthographic projection).svg|20px]]

## উত্তর আমেরিকা মহাদেশ

## [[চিত্র:South America (orthographic projection).svg|20px]] দক্ষিণ আমেরিকা মহাদেশ[[চিত্র:South America (orthographic projection).svg|20px]]

## ওশেনিয়া /অস্ট্রেলিয়া মহাদেশ
নৌ যে নৌ

## অ্যান্টার্কটিকা মহাদেশ

## তথ্যসূত্র


বিষয়শ্রেণী:রাষ্ট্রের তালিকা
বিষয়শ্রেণী:নির্ভরশীল অঞ্চল
বিষয়শ্রেণী:ইউরেশিয়া
বিষয়শ্রেণী:আফ্রিকা
বিষয়শ্রেণী:আমেরিকা
বিষয়শ্রেণী:ওশেনিয়া
শ্রীফলতলী ইউনিয়ন

শ্রীফলতলী জমিদারর বাড়ির পশ্চিম পার্শে গড়ে  উঠা কালিয়াকৈর উপজেলার একটি ঐতিহ্যবাহী অঞ্চল হলো শ্রীফলতলী ইউনিয়ন। গাজীপুর জেলার কালিয়াকৈর থানার শ্রীফলতলী শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে নিজেকে একটি ইউনিয়ন হিসাবে তার নিজস্ব স্বকীয়তা তুলে ধরেছে।

## অবস্থান ও জনসংখ্যা
গাজীপুর সদর উপজেলার পশ্চিমে ২৪.৪ ডিগ্রি উত্তর অক্ষাংশ এবং ৯০.১৪ ডিগ্রি পূর্ব দ্রাঘিমা অংশে কালিয়াকৈর উপজেলায় শ্রীফলতলী অবস্থিত, আয়তন ৩৭ (বর্গ কি.মি.)। ২০১১ ইং আদমশুমারী অনুযায়ী মোট জনসংখ্যা ২৩,৭৫৪ জন (প্রায়) ।

## অবকাঠামো
অন্তর্গত গ্রাম ও মৌজার সংখ্যা ১৯ টি,

# শ্রীফলতলী
# গাবতলী
# ভৃঙ্গরাজ
# সৈয়দপুর
# বাজেবলিয়াদী
# ভানেরটেকী
# বরদল
# তেতুলিয়াচালা
# ভোঙ্গাবাড়ী
# কালিয়াকৈর
# বলিয়াদী
# শিমুলতলী
# হরিনহাটী
# টেংলাবাড়ী
# নাওলা
# বড়ইতলী
# গুঠুরী
# বরিয়াবহ
# বাজহিজলতলী

২ টি হাট/বাজার, ২ টি জমিদার বাড়ী, ১ টি গুরুত্বর্পূণ ধর্মীয় স্থান এবং উপজেলা সদর থেকে যোগাযোগ মাধ্যম –সিএনজি ও রিক্সা।

## দর্শনীয় এবং গুরুত্বপূর্ণ স্থানসমূহ
থাম্ব|160x160পিক্সেল
*শ্রীফলতলী জমিদার বাড়ী।
*বলিয়াদী জমিদার বাড়ী।

## শিক্ষা
২০০১ এর শিক্ষা জরীপ অনুযায়ী শিক্ষার হার – ৪৯%। ইউনিয়নটিতে ৭ টি সরকারী প্রাথমিক বিদ্যালয়,৭টি উচ্চ বিদ্যালয়, ৬টি মাদ্রাসা ও ১টি কলেজ রয়েছে।

* **সরকারী প্রাথমিক বিদ্যালয়**

** ৪০ নং শ্রীফলতলী সরকারি প্রাথমিক বিদ্যালয়
** ৪২ নং সৈয়দপুর সরকারি প্রাথমিক বিদ্যালয়
** কালিয়াকৈর সরকারি প্রাথমিক বিদ্যালয়
** ৪৬নং গোয়ালবাথান সরকারি প্রাথমিক বিদ্যালয়
** গাবতলী সরকারী প্রাথমিক বিদ্যালয়
** ৪৭ নং বরিয়াবহ সরকারি প্রাথমিক বিদ্যালয়
** ৫০নং সেওড়াতলী সরকারি প্রাথমিক বিদ্যালয়

* **উচ্চ মাধ্যমিক বিদ্যালয়**

** ভৃঙ্গরাজ তালেবাবাদ উচ্চ বিদ্যালয়
** বলিয়াদী বহুমুখী উচ্চ বিদ্যালয়
** কালিয়াকৈর পাইলট বালিকা উচ্চ বিদ্যালয়
** সেওড়াতলী ভূবেনেশ্বরী উচ্চ বালিকা বিদ্যালয়
** গোলাম নবী পাইলট উচ্চ বিদ্যালয়
** বেগম সুফিয়া মডেল হাই স্কুল
** হরিনহাটি ইসলামিয়া এবতেদায়ী মাদ্রাসা ও এতিমখানা (মাদ্রাসা)

* **"কলেজ সমূহ"**

* কালিয়াকৈর ডিগ্রী কলেজ

## প্রখ্যাত ব্যক্তি বর্গ
* মেঘনাদ সাহা- বিজ্ঞানী ও ডক্টর 

## তথ্যসূত্রঃ

## বহিঃসংযোগ
* শ্রীফলতলী তথ্য বাতায়ন

বিষয়শ্রেণী:কালিয়াকৈর উপজেলার ইউনিয়ন
ইফে

**ইফে** (*Ilé-Ifẹ̀* নামেও পরিচিত) হল একটি প্রাচীন ইউরুবা শহর। যেটি নাইজেরিয়ার দক্ষিণ-পশ্চিমাঞ্চলে অবস্থিত। বর্তমানে এটি নাইজেরিয়ার অসুন প্রদেশে অবস্থিত। ইফে লাগোদ থেকে প্রায়  দূরে অবস্থিত।

## তথ্যসূত্র

বিষয়শ্রেণী:প্রাচীন নগর
বিষয়শ্রেণী:পবিত্র নগরী
বিষয়শ্রেণী:নাইজেরিয়ার শহর
জংখা উইকিপিডিয়া

**জংখা উইকিপিডিয়া** হচ্ছে অনলাইন বিশ্বকোষ উইকিপিডিয়ার ভুটানি বা জংখা ভাষার সংস্করণ।   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। জংখা উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি ও নিবন্ধসংখ্যা টি।

## ইতিহাস
## তথ্যসূত্র

## বহিঃসংযোগ
* জংখা উইকিপিডিয়া

বিষয়শ্রেণী:ভাষা অনুযায়ী উইকিপিডিয়া
মোঃ নুরুল হুদা

**মোঃ নূরুল হুদা** (৫ এপ্রিল ১৯৪৯ — ২৫ জানুয়ারি ২০১৭) ছিলেন একজন বাংলাদেশী রাজনীতিবিদ। তিনি কুমিল্লা-২০ আসন থেকে দ্বিতীয় জাতীয় সংসদ নির্বাচনে এবং চাঁদপুর-২ (মতলব উত্তর ও দক্ষিণ) আসন থেকে পঞ্চম, যষ্ঠ, ও অষ্টম জাতীয় সংসদ নির্বাচনে ৪ বার সংসদ সদস্য নির্বাচিত হন। তিনি বাংলাদেশ জাতীয়তাবাদী দলের কেন্দ্রীয় নির্বাহী কমিটির ভাইস-চেয়ারম্যান এবং বিএনপি চেয়ারপার্সনের উপদেষ্টা পরিষদের সদস্য ছিলেন। তিনি ১৯৯১ সালে খালেদা জিয়ার প্রথম মন্ত্রীসভায় তথ্য এবং সংস্থাপন (বর্তমানে জনপ্রশাসন) মন্ত্রণালয়ের প্রতিমন্ত্রী ছিলেন।

## ব্যক্তিগত জীবন
মোঃ নূরুল হুদা চাঁদপুর জেলা অধীনস্থ মতলব উত্তর উপজেলার বাগানবাড়ী ইউনিয়নের খন্দকারকান্দি গ্রামে জন্মগ্রহণ করেন। তার পিতা মৌলভী আব্দুর রহমান একজন আলেম ছিলেন এবং মতলব উত্তর উপজেলার খন্দকারকান্দি গ্রামে অবস্থিত জামিয়া রহমানিয়া মাদ্রাসা ও এতিমখানার প্রতিষ্ঠাতা ছিলেন। তার মাতা ফিরোজা বেগম একজন গৃহিণী ছিলেন। তার স্ত্রীর নাম খুশী আক্তার। তার ২ সন্তান, এরা হলেন তানভীর হুদা এবং সানভীর হুদা।

## শিক্ষা ও কর্মজীবন
নূরুল হুদা স্কুলে পড়ার সময়ই ছাত্র রাজনীতির সাথে যুক্ত হন। ষাটের দশকের মাঝামাঝি সময়ে কুমিল্লা ভিক্টোরিয়া সরকারি কলেজে ছাত্রলীগের অন্যতম নেতা ছিলেন তিনি। তিনি ঢাকা বিশ্ববিদ্যালয় থেকে অর্থনীতিতে এম.এ পাস করেছেন। ১৯৬৯ সালে বৃহত্তর কুমিল্লা জেলা সর্বদলীয় ছাত্র সংগ্রাম পরিষদের আহবায়কের দায়িত্ব পালন করেন। ১৯৭১ সালে স্বাধীনতা যুদ্ধের সময় বৃহত্তর কুমিল্লা বাংলাদেশ লিবারেশন ফোর্স (বি এল এফ) এর ডেপুটি কমান্ডার ছিলেন। ১৯৭৩ সালে স্বাধীন বাংলাদেশের প্রথম বিসিএস ক্যাডার হিসেবে যুক্ত হন। ১৯৭৯ সালের ১ ফেব্রুয়ারি ২৮ বছর বয়সে সরকারি চাকরি (ম্যাজিস্ট্রেট) ছেড়ে তৎকালীন কুমিল্লা-২০ নির্বাচনী আসন থেকে স্বতন্ত্র প্রার্থী হিসাবে সংসদ সদস্য নির্বাচিত হন। ওই বছরেরই ৪ এপ্রিল তৎকালীন প্রেসিডেন্ট জিয়াউর রহমানের হাত ধরে বিএনপিতে যোগদান করেন। বিএনপির মনোনয়ন নিয়ে এ আসন থেকে ১৯৯১, ১৯৯৬ ও ২০০১ইং সালে সংসদ সদস্য নির্বাচিত হন। ১৯৯১ সালের প্রথম ৬মাস তথ্য প্রতিমন্ত্রী এবং পরবর্তী দুই বছর সংস্থাপন প্রতিমন্ত্রীর দায়িত্ব পালন করেন।

## সংস্কৃতি চর্চা
তিনি অনেক জনপ্রিয় গানের গীতিকার ছিলেন। তার লেখা জনপ্রিয় গানগুলোর মধ্যে লাকি আখন্দের সুরে এবং ফেরদৌস ওয়াহিদের কন্ঠে আগে যদি জানিতাম, মামুনিয়া অন্যতম।

## মৃত্যু
তিনি ২০১৭ সালের ২৫শে জানুয়ারি যুক্তরাষ্ট্রের নিউইয়র্ক শহরের ওয়েইল কর্নেল মেডিকেল কলেজে মৃত্যুবরণ করেন।

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:মতলব উত্তর উপজেলার ব্যক্তি
বিষয়শ্রেণী:বৃহত্তর মতলবের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:১৯৪৯-এ জন্ম
আবদুল হামিদ খান

**আবদুল হামিদ খান** (জন্ম: ১৯৩৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
আবদুল হামিদ খানের জন্ম বরিশাল জেলার বাকেরগঞ্জ উপজেলার কবাই ইউনিয়নের দক্ষিণ কবাই গ্রামে। তার বাবার নাম আরেফিন খান এবং মায়ের নাম আজিতুন নেছা। তার স্ত্রীর নাম মনোয়ারা বেগম। তাদের তিন মেয়ে, দুই ছেলে। 

## কর্মজীবন
ইপিআরে চাকুরি করতেন আবদুল হামিদ খান। ১৯৭১ সালে কর্মরত ছিলেন দিনাজপুর সেক্টরের ১০ নম্বর উইংয়ের অধীন চিলমারিতে। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে যুদ্ধ করেন ৬ নম্বর সেক্টরের পাটগ্রাম ও মোগলহাট সাব-সেক্টরে। মোগলহাট এলাকায় তিনি কয়েকবার অ্যামবুশ ও আকস্মিক আক্রমণেও অংশ নেন। এতে পাকিস্তান সেনাবাহিনীর অনেক ক্ষয়ক্ষতি হয়। একবার পাটেশ্বরীতে পাকিস্তান সেনাবাহিনীর অবস্থানে কয়েকজন সহযোদ্ধাকে নিয়ে আকস্মিক আক্রমণ করে তিনজন পাকিস্তানি সেনাকে জীবন্ত বন্দী করে সীমান্তের ওপারে নিয়ে যান আবদুল হামিদ খান।

## মুক্তিযুদ্ধে ভূমিকা
১৯৭১ সালের সেপ্টেম্বর মাসের শেষের দিকে লালমনিরহাট জেলার হাতীবান্ধায় থানা সদরে থাকা পাকিস্তান সেনাবাহিনীর ক্যাম্পে আক্রমণ করেন মুক্তিযোদ্ধারা। হাতীবান্ধা কলেজ, সিও অফিস ও চিন্তাপাড় বরাবর বাংকারে ছিল পাকিস্তানি সেনাদের অবস্থান। প্রতিরক্ষায় ছিল দুই কোম্পানি পাকিস্তানি সেনা, দুই কোম্পানি ইস্ট পাকিস্তান সিভিল আমর্ড ফোর্স এবং বিপুলসংখ্যক রাজাকার। তাদের কাভারিংয়ে ছিল একটি আর্টিলারি ব্যাটারি। ২৭ সেপ্টেম্বর মুক্তিযোদ্ধারা একযোগে পাকিস্তানি অবস্থানে আক্রমণ চালান। তখন পাকিস্তানি সেনারাও পাল্টা আক্রমণ চালায়। সারা দিন যুদ্ধের পর মুক্তিযোদ্ধারা পাকিস্তানি সেনাদের বিভ্রান্ত করার জন্য বিকেলে গোলাগুলি বন্ধ করে দেন। সন্ধ্যার পর মুক্তিযোদ্ধারা আবার আকস্মিক আক্রমণ শুরু করেন। এতে পাকিস্তানি সেনা, ইপিসিএএফ ও রাজাকাররা দিশেহারা হয়ে পড়ে। সাতটার পর থেকে যুদ্ধের গতি মুক্তিযোদ্ধাদের নিয়ন্ত্রণে আসতে থাকে। এ সময় মুক্তিযোদ্ধারা পাকিস্তান সেনাবাহিনীর অবস্থানের একদম কাছে চলে যান। তখন পাকিস্তানি আর্টিলারি ব্যাটারি মুক্তিযোদ্ধাদের অগ্রগামী দলের ওপর ব্যাপক গোলাবর্ষণ শুরু করে। ভোররাতে মুক্তিযোদ্ধাদের কয়েকটি দল একযোগে আক্রমণ শুরু করল পাকিস্তান সেনাবাহিনীর অবস্থানে। একটি দলে ছিলেন আবদুল হামিদ খান। পাকিস্তানি সেনারাও পাল্টা আক্রমণ চালাতে থাকল। যুদ্ধ চলে সারাদিন। বিকেলে মুক্তিযোদ্ধারা গুলি ছোড়া বন্ধ রাখলেন। কিছুক্ষণ পর পাকিস্তানিদের দিক থেকেও গুলি বন্ধ হয়ে গেল। সন্ধ্যার পর অন্ধকারে মুক্তিযোদ্ধারা নিঃশব্দে আরও এগিয়ে আবার আকস্মিক আক্রমণ চালালেন। আবদুল হামিদ খানসহ বেশির ভাগ মুক্তিযোদ্ধা সাহসের সঙ্গে যুদ্ধ করতে থাকলেন। তিন দিন একটানা যুদ্ধের পর পাকিস্তানি সেনারা পালিয়ে গেল। আবদুল হামিদ খান এ সময় সাহসী ভূমিকা পালন করেন। ব্যাপক গোলাবর্ষণে মুক্তিযোদ্ধারা ছত্রভঙ্গ হয়ে যাওয়ার উপক্রম হন। তখন তিনি সাহসের সঙ্গে তার দলের সহযোদ্ধাদের ছত্রভঙ্গ হয়ে যাওয়ার হাত থেকে রক্ষা করেন। তিন দিন যুদ্ধের পর হাতীবান্ধা মুক্ত হয়। হাতীবান্ধার যুদ্ধ ছিল ভয়াবহ ও রক্তক্ষয়ী। এ যুদ্ধে মুক্তিবাহিনীর প্রায় ৩৫ থেকে ৩৬ জন শহীদ ও অনেকে আহত হন। 

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:১৯৩৫-এ জন্ম
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাকেরগঞ্জ উপজেলার ব্যক্তি
বিষয়শ্রেণী:বরিশাল জেলার সামরিক ব্যক্তি
মুসান্নাফ আবদুর রাজ্জাক

**মুসান্নাফ আবদুর-রাজ্জাক** একটি সংকলিত হাদিস গ্রন্থ। এর সংকলক হলেন **[[আবদ আল রাজ্জাক আল সান'আনি|আব্দুর-রাজ্জাক আস-সান'আনি]]**। মুসান্নাফ ঘরানার সংগ্রহ হিসাবে, এটি সাময়িক ক্রমে সাজানো ১৮,০০০ এরও বেশি হাদিস ধারণ করে।

## ইতিহাস
এই কিতাবটি একসময় প্রায় হারিয়েই গিয়েছিল এবং প্রায় ১১০০ বছর পর্যন্ত এটি প্রায় বিলুপ্ত অবস্থায় ছিল। পরবর্তীতে হাবিবুর রহমান আজমি এর নতুন সংস্করণ তৈরি করেন। তিনি প্রায় ২০ বছর কাজ করার পরে এই কিতাবটি নতুন করে প্রকাশ করতে সক্ষম হন।

## উৎসসমূহ
এই কিতাবে সংকলিত হাদিসগুলো প্রধানত তিনজন ব্যক্তির থেকে নেওয়া। তারা হলেন: মামর ইবনে রশিদ, ইবনে জুরায়য, সাফায়ান আল-দাওরি। এছাড়াও অন্যকিছু স্থানথেকেও কিছু হাদিস নেওয়া হয়েছে।
## আরও দেখুন
*সুনান আল-তিরমিজী
*সুনানে নাসাই

## তথ্যসূত্র

বিষয়শ্রেণী:হাদিস
বিষয়শ্রেণী:সুন্নি সাহিত্য
বিষয়শ্রেণী:হাদিস সংকলন
বিষয়শ্রেণী:সুন্নি হাদিস সংকলন
বাংলাদেশের আভ্যন্তরীন নৌপরিবহন ব্যবস্থা

বাংলাদেশে মোট নৌপথের দৈর্ঘ্য ২৪,০০০ কিমি হলেও নৌপরিবহনযোগ্য নৌপথের দৈর্ঘ্য মাত্র ৫৯৬৮ কিমি তাও সেটি আবার শুষ্ক মৌসুমে কমে গিয়ে দাঁড়ায় ৩,৮৬৫ কিমি এ। নৌপথের সম্ভাব্য ন্যুনতম গভীরতার (Least Available Depth, LAD) উপর ভিত্তি করে বাংলাদেশের এই আভ্যন্তরীন নৌচলাচল গতিপথকে চারটি ভাগে ভাগ করা যায়ঃ ক্লাস ১, ক্লাস ২, ক্লাস ৩ এবং ক্লাস ৪, যাদের সম্ভাব্য ন্যূনতম গভীরতা যথাক্রমে ৩.৬৬ মিটার, ২.১৩ মিটার, ১.৫২ মিটার এবং ১.৫২ মিটারের কম [১,৩]। এই চার ধরনের নৌপথের মধ্যে একমাত্র ক্লাস ৪ নৌপথগুলি মূলত মৌসুমী, বাকী নৌপথগুলি সারা বছর ধরে চালু থাকে। 
## প্রথম শ্রেণীর জলপথ
বাংলাদেশে ক্লাস ১ নদীপথের দৈর্ঘ্য প্রায় ৬৯৩ কিমি যা দেশের সর্বমোট পরিহনযোগ্য নৌপথের মাত্র ১১ শতাংশ। চারটি প্রধান নদীপথের সমন্বয়ের ক্লাস ১ নৌপথ গঠিতঃ চট্টগ্রাম থেকে চৈকিঘাটা, চাঁদপুর ও শম্ভুপুরা হয়ে নারায়ণগঞ্জ (বা ঢাকা); শম্ভুপুরা থেকে ডেমরা; শম্ভুপুরা থেকে ভৈরববাজার (বা আশুগঞ্জ); চৈকিঘাটা থেকে বরিশাল, মংলা, খুলনা হয়ে মহেশ্বরপাড়া।
## দ্বিতীয় শ্রেণীর জলপথ
* মূলনিবন্ধ:দ্বিতীয় শ্রেণীর জলপথ

ক্লাস ১ নদীপথগুলোর সাথে সংযোগ স্থাপনকারী নৌপথ হচ্ছে ক্লাস ২। প্রায় ১০০০ কিমি দীর্ঘ এই নৌপথগুলোকে আটটি অংশে ভাগ করা যায়ঃ মোহনপুর থেকে ডাইখাওয়া; ভৈরববাজার থেকে ছাতক; চালনা থেকে রায়মঙ্গল, হিজলা থেকে শায়েস্তাবাদ; চট্টগ্রাম থেকে কক্সবাজার; দায়রা থেকে নন্দীরবাজার হয়ে বরিশাল এবং চাঁদপুর থেকে ইঁচুলি।
## তৃতীয় শ্রেণীর জলপথ
* মূলনিবন্ধ:তৃতীয় শ্রেণীর জলপথ

ক্লাস ৩ নৌপথগুলিও মূলত সংযোগ স্থাপনকারী। প্রায় ১৯০০ কিমি দীর্ঘ এই নৌপথ মোট ১২টি অংশে বিভক্তঃ দিলালপুর থেকে ফেঞ্চুগঞ্জ হয়ে জকিগঞ্জ; চট্টগ্রাম থেকে কাপ্তাই, কাপ্তাই থেকে বিলাইছড়ি; রামগতি থেকে ছোটহরিনা; রামগতি থেকে মহালছড়ি; রামগতি থেকে মরিশ্যা; শ্রীপুর (ভোলা) থেকে নাজিরপুর হয়ে চর মন্তাজ; ঝালকাঠি থেকে বরগুনা হয়ে পাথরঘাটা; চরপাওয়ার থেকে পটুয়াখালী, গলাচিপা হয়ে মহিপূর; এবং খুলনা থেকে বরদা হয়ে মানিকদাহ।

## তথ্যসূত্র

বিষয়শ্রেণী:বাংলাদেশের নৌপথ
মুয়াত্তা ইমাম মালিক

***মুয়াত্তা ইমাম মালিক*** হচ্ছে **[[মালিক ইবনে আনাস]]** এর সংকলিত একটি হাদীস। অনেকে এই হাদীস গ্রন্থকে সিহাহ সিত্তাহ এর একটি গ্রন্থ বলে মনে করেন। তিনি প্রায় একলক্ষ হাদীস থেকে যাচাইবাছাই করে প্রায় একহাজার নয়শ হাদীস সংকলন করেছেন। এটিই প্রথম সংকলিত হাদীস গ্রন্থ।

## মুয়াত্তা এর হাদীসসমূহ
মুয়াত্তা হাদীস গ্রন্থের সংকলিত হাদীসসমূহ নিম্নরূপ বিভাগে সংকলিত:
* প্রায় ছয়শ **[[মারফু]]** হাদীস
* প্রায় ছয়শ **[[মাওকুফ]]** হাদীস
* প্রায় আড়াইশ **[[মাকতু]]** হাদীস
* প্রায় দুইশ **[[মুরসাল]]** হাদীস

## আরও দেখুন
* সিহাহ সিত্তাহ

বিষয়শ্রেণী:হাদিস
বিষয়শ্রেণী:সুন্নি সাহিত্য
বিষয়শ্রেণী:হাদিস অধ্যায়ন
বিষয়শ্রেণী:হাদিস সংকলন
বিষয়শ্রেণী:সুন্নি হাদিস সংকলন
বিষয়শ্রেণী:৮ম শতাব্দীর আরবি ভাষার বই
হোটেল গ্রেভার ইন

**হোটেল গ্রেভার ইন** বাংলাদেশের কথাসাহিত্যিক হুমায়ূন আহমেদ'র লেখা স্মৃতিচারণমূলক আত্মজীবনী। তিনি পিএইচডি ডিগ্রি অর্জনের জন্য আমেরিকার ফার্গো সিটিতে অবস্থানকালে তার কিছু অভিজ্ঞতার কথা বইটিতে তুলে ধরেন। এটি মূলত আমেরিকানদের বিদেশিদের প্রতি আচরণের উপর লেখা হয়েছে। এছাড়াও বইটিতে হুমায়ূন আহমেদের পারিবারিক জীবনের কিছু বিষয় পরিলক্ষিত হয় এবং বইটিতে তার রসিকতার সম্ভার দেখা যায়।

১৯৮৯ সালের আগস্ট মাসে কাকলী প্রকাশনী থেকে প্রথম প্রকাশিত হয়। প্রচ্ছদ একেছেন ওবায়দুল ইসলাম।

## ঘটনাপঞ্জি
বইটিতে হুমায়ূন আহমেদ ধারাবাহিক ভাবে উনার আমেরিকায় অবস্থানকালের ঘটনা উল্লেখ করেছেন।আমেরিকায় পৌছানো থেকে ফিরে আসা পর্যন্ত।গল্পগুলো ঘটনাপন্জিতে দেয়া আছে।
*হোটেল গ্রেভার ইন
*ডানবার হলের জীবন
*বাংলাদেশ নাইট
*কিসিং বুথ
*প্রথম তুষারপাত
*জননী
*এই পরবাসে
*ম্যারাথন কিস
*লাস ভেগাস
*শীলার জন্ম
*পাখি
*ক্যাম্পে
*নামে কিবা আসে যায়

## আরও দেখুন
*হুমায়ূন আহমেদের সৃষ্টিকর্ম

## তথ্যসূত্র

## বহিঃসংযোগ
*

বিষয়শ্রেণী:জীবনীগ্রন্থ
বিষয়শ্রেণী:১৯৮৯-এর বই
বিষয়শ্রেণী:হুমায়ূন আহমেদের উপন্যাস
রাগ মেঘ

**মেঘ** একটি হিন্দুস্থানী শাস্ত্রীয় রাগ।

## তত্ত্ব

### আরোহণ এবং অবরোহণ

আরোহণ 
সা ক্ষা রে ক্ষা পা ণি র্সা

অবরোহণ 
র্সা ণি পা ক্ষা রে ক্ষা রে সা

### বাদী ও সমবাদী

এই রাগে বাদী স্বর সা এবং সমবাদী স্বর পা। রে প্রচুর ব্যবহৃত হলেও সবসময় মা -এর পরে ব্যবহৃত হয়। ণি সর্বদা পা -এর পরে ব্যবহৃত হয়।

### পকড়
রে - রে -্সা -ণি - সা -ক্ষা - রে- পা - ক্ষা - রে - ণি - সা

### জাতি ও সম্পর্ক
সংশ্লিষ্ট রাগগুলোর মধ্যে মল্লার পরিবারের মেঘ মল্লার, মিয়া কি মল্লার, গৌড় মল্লার,রামদাসী মল্লার,ধুলিয়া মল্লার ইত্যাদি উল্লেখযোগ্য পাশাপাশি কাফি ঠাটের মধ্মদ সারঙ্গ উল্লেখযোগ্য।

## চলন

### সময়
গভীর রাত্রি

### ঋতু
রাগ মেঘ প্রধানত বর্ষাকালের সাথে সম্পর্কযুক্ত।

## ঐতিহাসিক তথ্য

### উৎস
রাগ মেঘ ভারতীয় শাস্ত্রীয় সঙ্গীতের সবচেয়ে প্রাচীন রাগগুলোর মধ্যে একটি। এটি প্রধান ছয় রাগ ও ছত্রিশ রাগিণীর অন্তর্গত।

### গুরুত্বপূর্ণ রেকর্ডিং
* Amir Khan, Ragas Megh and Lalit, HMV LP (long-playing record), EMI-EASD1331

## তথ্যসূত্র

*The Raga Guide: A Survey of 74 Hindustani Ragas*. Zenith Media, London: 1999.

*Ramashreya Jha explains difference between Sarang and Megh http://www.parrikar.org/hindustani/sarang/*

## বহিঃসংযোগ
* SRA on Samay and Ragas
* SRA on Ragas and Thaats
* Rajan Parrikar on Ragas
* More details about raga Megh

বিষয়শ্রেণী:সঙ্গীত
বিষয়শ্রেণী:হিন্দুস্তানি রাগ
তারাদাস ভট্টাচার্য

**তারাদাস ভট্টাচার্য** (? - ১৫ ডিসেম্বর ১৯৫০) একজন বাঙালি শ্রমিক আন্দোলন কর্মী ও ব্রিটিশ বিরোধী স্বাধীনতা সংগ্রামী।

## বিপ্লবী আন্দোলন
ছাত্রাবস্থায় রাজনীতিতে যোগ দিয়েছিলেন এবং মানবেন্দ্রনাথ রায়ের দলভুক্ত হয়ে শ্রমিক আন্দোলন যুক্ত ছিলেন। ভারত ছাড়ো আন্দোলনে যুক্ত হয়ে কারারুদ্ধ থাকতে হয় কিছু দিন। ভারত স্বাধীন হওয়ার পর পরই নেপালে রানাশাহীর বিরুদ্ধে সশস্ত্র সম্মিলিত গণঅভ্যুত্থান শুরু হয় ১৯৫০ সাল নাগাদ। সেখানকার বিপ্লবীরা বাঙালি বিপ্লবী সংগঠনের কাছে সাহায্যের আবেদন জানালে তিনি সেদেশে যান।

## মৃত্যু
মূলত অস্ত্রশস্ত্র প্রস্তুতি ও বোমা তৈরির জন্যে তিনি নেপাল গেছিলেন। বোমা তৈরীর সময় দুর্ভাগ্যবশত বিস্ফারণ ঘটে তার মৃত্যু হয় ১৫ ডিসেম্বর ১৯৫০।

## তথ্যসূত্র

বিষয়শ্রেণী:১৯৫০-এ মৃত্যু
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
ব্ল্যাক নাইট স্যাটেলাইট

[thumb|[নাসার তোলা এই ছবিতে দেখতে পাওয়া মহাকাশীয় বস্তুটিকে রকেটের একটি ধ্বংসাবশেষ হিসাবে বর্ণনা করা হলেও, ষড়যন্ত্রকারী তত্ত্বের প্রবক্তারা দাবি করে বস্তুটি বহির্জাগতিক উপগ্রহ "ব্ল্যাক নাইট" হতে পারে]]
ষড়যন্ত্র মতবাদ অনুসারে, **ব্ল্যাক নাইট স্যাটেলাইট** () হলো একটি রহস্যময় কৃত্রিম উপগ্রহ, যা পৃথিবীর মেরু কক্ষপথের কাছে পরিভ্রমণ করছে। কিছু প্রবক্তারা দাবি করে যে, এটি একটি বহির্জাগতিক বস্তু যার বয়স হবে প্রায় ১৩,০০০ বছর। সমালোচকরা এবং মূলধারার শিক্ষাবিদরা একে একটি ষড়যন্ত্র তত্ত্ব এবং পুরাণকথা বলে অভিহিত করেছেন যা বিভিন্ন সম্পর্কহীন গল্পসমূহের সম্মিলন তৈরি হয়েছে। বিশেষজ্ঞদের মতে, ১৯৯৮ সালে নাসার তোলা ব্ল্যাক নাইট স্যাটেলাইট ছবিটি হচ্ছে ইভিএ মিশনের সময় হারিয়ে যাওয়া তাপ-প্রতিবন্ধক কম্বল বা থারমাল ব্ল্যাঙ্কেট।

## ইতিহাস
ইউএফও তাত্ত্বিকদের মতে, "ব্ল্যাক নাইট" হচ্ছে একটি বহির্জাগতিক উপগ্রহ, যা প্রায় ১৩,০০০ বছর ধরে পৃথিবীর কক্ষপথে পরিভ্রমণ করেছে। তবে "স্যাটেলাইট" এর গল্পটি সম্ভবত বিভিন্ন বস্তু এবং তাদের ব্যাখ্যা সম্পর্কে বেশ কয়েকটি বিচ্ছিন্ন গল্পের সংমিশ্রণ, সেগুলোর সবকটি স্বাধীনভাবে নথিভুক্ত করা হয়েছে এবং তাদের প্রথম প্রকাশের সময় ব্ল্যাক নাইট শব্দটি ব্যবহার করা হয়নি। উত্তর আয়ারল্যান্ডের অ্যামাগ প্লানেটারিয়ামের সিনিয়র শিক্ষা সমর্থন কর্মকর্তা মার্টিনা রেডপ্যাথের এই তত্ত্বের বিরোধিতা করে বলেছেন:

ব্ল্যাক নাইট কিংবদন্তির উৎপত্তি হয় ১৮৯৯ সালে নিকোলা টেসলার এক বেতার পরীক্ষায় সময়, যখন তিনি প্রাকৃতিক বহির্জাগতিক উৎসের পুনরাবৃত্তি শোনেন। ১৯২৮ সালে নরওয়ের অসলোর একজন শৌখিন বেতার অপারেটর ইয়োর্গেন হালস প্রথম দীর্ঘ বিলম্বিত প্রতিধ্বনি শুনতে পান। ডেইলি এক্সপ্রেস জানায়, “১৮৯৯ এবং ১৯২৮ সালের শব্দসমূহ একটি রহস্যই থেকে যায়, কিন্তু বিজ্ঞানীদের মতে সম্ভাব্য কারণ এখন পর্যন্ত বহির্জাগতিক উপগ্রহকে অন্তর্ভুক্ত করে না।” স্কেপটোইড পডকাস্টের সময় ব্রায়ান দান্নিং দেখায় যে, টেসলা এর ১৮৯৯ সালের রেডিও সংকেত বৈশিষ্ট্যাবলী ছিল পালসার, যা পরবর্তীতে ১৯৬৮ সালে আবিষ্কৃত হয়।

১৯৫৪ সালে, ইউএফও গবেষক ডোনাল্ড কিহো সংবাদপত্রকে বলেছিলেন যে মার্কিন যুক্তরাষ্ট্রের বিমান বাহিনী রিপোর্ট করেছিল, যে পৃথিবী প্রদক্ষিণকারী দুটি উপগ্রহ শনাক্ত করা হয়েছে। সে সময় কোনো দেশের কাছে কৃত্রিম উপগ্রহ উৎক্ষেপণের প্রযুক্তি ছিল না। সন্দেহবাদীরা উল্লেখ করেছিল যে কিহো সেই সময়ে একটি ইউএফও বই প্রচার করছিলেন, এবং খবরগুলো সম্ভবত "ব্যাঙ্গাত্মকভাবে" লেখা ছিল এবং গুরুত্বের সাথে নেওয়া হয় নি।

## তথ্যসূত্র

বিষয়শ্রেণী:অভিযুক্ত অউব সম্পর্কিত সত্ত্বাসমূহ
বিষয়শ্রেণী:উপগ্রহ
ভোলানাথ চট্টোপাধ্যায়

**ভোলানাথ চট্টোপাধ্যায়** (১৮৯৪ - ২৭ জানুয়ারি, ১৯১৬) একজন ব্রিটিশবিরোধী সশস্ত্র বিপ্লববাদী ও শহীদ।

## প্রারম্ভিক জীবন
ভোলানাথ চট্টোপাধ্যায় ১৮৮৮ সালে চন্দননগর মহকুমার তারকেশ্বর ব্লকের বাহিরখণ্ড গ্রামে আদিনাথ চট্টোপাধ্যায় ও সুলতা দেবীর ঘরে জন্মগ্রহণ করেন। কলকাতা মানিকতলা হাইস্কুলে ভর্তি হওয়ার আগে তিনি গ্রামের পাঠশালায় পড়াশোনা করেন। শৈশবে মুক্তিযোদ্ধাদের সংস্পর্শে আসায় ছোটবেলা থেকেই তিনি স্বাধীনতার প্রতি আকৃষ্ট হন।

## বিদেশে বিপ্লবী তৎপরতা
১৯০২ সালে তিনি অনুশীলন সমিতিতে যোগ দেন এবং স্বদেশ মন্ত্রে দীক্ষিত হন। বিদ্যুতের প্রতি তাঁর আকর্ষণ তাঁর বিপ্লবী আকাঙ্ক্ষার সমান্তরালে ছিল, এমন একটি আবেগ যা তাঁর পরবর্তী প্রচেষ্টাগুলিতে ভালভাবে কাজ করবে। কর্নওয়ালিস স্ট্রিটে অধ্যয়নকালে তিনি আরেক বিপ্লবী নরেন্দ্রনাথ ভট্টাচার্যের সাথে বিশেষ সম্পর্ক গড়ে তোলেন, যিনি মানবেন্দ্রনাথ রায় নামেও পরিচিত। আজীবন সশস্ত্র বিপ্লবের মাধ্যমে স্বাধীনতা অর্জনে ভোলানাথ বদ্ধপরিকর ছিলেন। ১৯১০ সালে আলিপুর বোমা মামলার সময় অনুশীলন সমিতি পুলিশি তদন্তের আওতায় এলে তিনি আত্মগোপনে চলে যান। তিনি রাসবিহারী বসু, যদুগোপাল মুখোপাধ্যায় ও বাঘা যতীনের নির্দেশ মেনে মালয়েশিয়ার পেনাংয়ে মেকানিক ইঞ্জিনিয়ার হিসেবে কাজ করতে যান। তাঁর লক্ষ্য ছিল প্রবাসী ভারতীয়দের স্বাধীনতা আন্দোলনে একত্রিত করা। প্রথম বিশ্বযুদ্ধের সময় কলকাতায় ফিরে তিনি জার্মানির পক্ষে উত্তর ভারতে ব্রিটিশদের বিরুদ্ধে গেরিলা যুদ্ধে লিপ্ত হন। পেনাং এ গিয়ে সেখানকার কৃষক শ্রমিকদের সাথে কাজ করতে করতে কারখানায় মিস্ত্রীর কাজে যোগ দেন। নিজের পারিশ্রমিকের টাকার বেশিটাই পাঠাতেন দেশে বিপ্লবী ফান্ডে। পেনাং ও থাইল্যান্ডের বিভিন্ন জায়গায় অক্লান্ত পরিশ্রমে বিপ্লবী কর্মকেন্দ্র গড়ে তোলেন তিনি।

## ইন্দো-জার্মান ষড়যন্ত্র
প্রথম বিশ্বযুদ্ধ শুরু হলে তিনি ভারতে ফেরেন। কলকাতা আসেন ১৯১৪ এর নভেম্বরে। এই সময় বিপ্লবী বাঘা যতীনের সাথে যোগাযোগ হলে ব্রিটিশবিরোধী সংগ্রামে প্রচেষ্টায় অস্ত্র আমদানির কাজে জড়িত হয়ে যান। দেশব্যাপী বিপ্লব প্রচেষ্টায় কলকাতা - নাগপুর রেলওয়ে ব্যবস্থা অকেজো করে দেওয়ার ভার পড়ে তার ওপর। জার্মানির সাথে যোগাযোগ রক্ষা ও মালপত্র প্রেরণ, নিরাপদ রাখার গুরুদায়িত্ব গ্রহণ করেছিলেন তিনি। বাঘা যতীনের নির্দেশে সমস্ত কাজকর্ম দেখাশোনা করতে ও মানবেন্দ্রনাথ রায়ের সাথে সংযোগের হেতু তিনি সাথী বিনয়ভূষন দত্তের সাথে পর্তুগিজ অধিকৃত গোয়ায় যান ১৭ ডিসেম্বর, ১৯১৫ এবং মানবেন্দ্রনাথ ওরফে সি. মার্টিনকে টেলিগ্রাম করেন। এই সময় ব্রিটিশ পুলিশ তার সন্ধান জানতে পেরে পর্তুগিজ পুলিশকে গ্রেপ্তার করার অনুরোধ করে। পর্তুগিজ সরকার তাকে গ্রেপ্তার না করলেও গোয়া থেকে বহিষ্কার করে। সাথে সাথেই তিনি দুই সরকারের সীমান্ত এলাকায় বন্দী হন। পুলিশ তাকে পুনে জেলে পাঠায়।

## মৃত্যু
পুনে জেলে তার ওপর ভয়াবহ অত্যাচার চালানো হয়েছিল তথ্য ও পরিকল্পনার খবর আদায়ের নামে। আপোষহীন বিপ্লবী ভোলানাথ চট্টোপাধ্যায় তাদের কোনো তথ্যই সরবরাহ করেননি। ২৭ জানুয়ারি, ১৯১৬ খ্রিষ্টাব্দে রাত্রে লক আপের ভেতরে ধুতির ফাঁসে আত্মহত্যা করেন এই তরুন বিপ্লবী।

## তথ্যসূত্র

বিষয়শ্রেণী:১৮৯৪-এ জন্ম
বিষয়শ্রেণী:১৯১৬-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:হুগলি জেলার ব্যক্তি
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
কাশ্মীরি উইকিপিডিয়া

**কাশ্মীরি উইকিপিডিয়া** হচ্ছে অনলাইন বিশ্বকোষ উইকিপিডিয়ার কাশ্মীরি ভাষার সংস্করণ।   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। কাশ্মীরি উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।

## ইতিহাস
## তথ্যসূত্র

## বহিঃসংযোগ
* কাশ্মীরি উইকিপিডিয়া

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:ভারতে উইকিপিডিয়া
শওকত আলী সরকার

**শওকত আলী সরকার** (জন্ম: ১৯৪৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
শওকত আলী সরকারের জন্ম কুড়িগ্রাম জেলার চিলমারী উপজেলার রানীগঞ্জ ইউনিয়নের দক্ষিণ ওয়ারী গ্রামে। তার বাবার নাম ইজাব আলী সরকার এবং মায়ের নাম শরিতুজ নেছা। তার স্ত্রীর নাম খালেদা খানম। তাদের চার মেয়ে দুই ছেলে। 

## কর্মজীবন
১৯৭১ সালে শওকত আলী সরকার শিক্ষার্থী ছিলেন। মুক্তিযুদ্ধ শুরু হলে তিনি যুদ্ধে যোগ দেন। প্রশিক্ষণ শেষে ১১ নম্বর সেক্টরের মানকারচর সাব-সেক্টরে যুদ্ধ করেন।

## মুক্তিযুদ্ধে ভূমিকা
১৯৭১ সালের নভেম্বর মাসে কুড়িগ্রাম জেলার উলিপুর উপজেলার হাতিয়া ইউনিয়নের অন্তর্গত অনন্তপুরে বেলা ১১টার দিকে একদল পাকিস্তানি সেনা হঠাৎ হাতিয়া ইউনিয়নে চলে আসে। পাকিস্তানি সেনারা সেখানে মুক্তিযোদ্ধাদের খুঁজতে থাকে। হাতিয়া ইউনিয়নের অনন্তপুরে ছিল মুক্তিযোদ্ধাদের মূল শিবির। মুক্তিযোদ্ধারা দুপুরে এক দফা যুদ্ধ করেছেন পাকিস্তানি সেনাদের সঙ্গে। তাদের নেতৃত্বে ছিলেন শওকত আলী সরকার। সে সময়ে যুদ্ধে পাকিস্তান সেনাবাহিনীর বিরুদ্ধে তারা ব্যর্থ হন। শওকত আলী সরকার সহযোদ্ধাদের নিয়ে পিছু হটে সাময়িকভাবে আত্মগোপন করতে বাধ্য হলেন। বিকেলে পুনঃসংগঠিত ও শক্তি বৃদ্ধি করে আবার পাল্টা আক্রমণ চালালেন। এবার পাকিস্তানি সেনারা বিপর্যস্ত। শেষে পাকিস্তানিরা তাদের হতাহত সহযোদ্ধাদের ফেলে পালিয়ে গেল। পাকিস্তানি সেনারা একপর্যায়ে কয়েকটি দলে বিভক্ত হয়ে সেদিকে রওনা হওয়ার পর খবর পেয়ে মুক্তিযোদ্ধারা পাকিস্তানি সেনাদের আক্রমণ করেন। পাকিস্তানি সেনা ছিল সংখ্যায় বিপুল এবং তাদের সাথে ছিলো ভারী অস্ত্রশস্ত্রও। গুলির শব্দ শুনে পাকিস্তানিরা মুক্তিযোদ্ধাদের অবস্থান চিহ্নিত করে কয়েকটি গ্রাম ঘিরে ফেলে। কিন্তু মুক্তিযোদ্ধাদের না পেয়ে তারা নির্বিচারে গ্রামের মানুষকে হত্যা ও বাড়িঘরে আগুন দেয়। মুক্তিযোদ্ধারা পাকিস্তানি সেনাদের প্রতিরোধ করার চেষ্টা করেন কিন্তু তাদের বেপরোয়া আক্রমণে মুক্তিযোদ্ধারা পিছু হটে ঝোপ-জঙ্গলে আশ্রয় নিতে বাধ্য হন। এমন পরিস্থিতিতে শওকত আলী সরকার মুক্তিযোদ্ধাদের সংগঠিত করে আবার ঝাঁপিয়ে পড়লেন পাকিস্তানি সেনাদের বিরুদ্ধে। তাদের সঙ্গে যোগ দেয় মুক্তিযোদ্ধাদের অপর দল—চাঁদ প্লাটুনের কিছু মুক্তিযোদ্ধা। গ্রামবাসী হত্যার প্রতিশোধ নিতে জীবনের ঝুঁকি নিয়ে শওকত আলী সরকার মুখোমুখি যুদ্ধ শুরু করেন। মুক্তিযোদ্ধাদের প্রবল আক্রমণে পাকিস্তানি সেনারা বেসামাল হয়ে পড়ে। এতে মুক্তিযোদ্ধাদের সাহস আরও বেড়ে যায়। বিপুল বিক্রমে তারা যুদ্ধ করেন। এক সময় শওকত আলী সরকারসহ কয়েকজন মুক্তিযোদ্ধা আহত হন। কিন্তু তাদের হাতেও হতাহত হয় ২৫-৩০ জন পাকিস্তানি সেনা। শেষ পর্যন্ত নিহত কয়েকজনের লাশ ফেলে পাকিস্তানিরা পালিয়ে যায় কুড়িগ্রামে। সেদিন পাকিস্তানি সেনারা কয়েক শ নিরস্ত্র মানুষ হত্যা করে। জীতেন্দ্র নাথ, গোলজার হোসেন, মনতাজ আলী, আবুল কাসেম কাচু, নওয়াব আলীসহ কয়েকজন মুক্তিযোদ্ধা যুদ্ধে শহীদ হন। 

## পুরস্কার ও সম্মাননা
* বীর বিক্রম

## তথ্যসূত্র

## বহি:সংযোগ

বিষয়শ্রেণী:বীর বিক্রম
বিষয়শ্রেণী:জীবিত ব্যক্তি
বিষয়শ্রেণী:১৯৪৮-এ জন্ম
পায়ুলেহন

thumb|thumb|right|দুই নারীর মধ্যে পায়ুলেহন
thumb|right|নারী-পুরুষের মধ্যে পায়ুলেহন

**পায়ুলেহন** বা **পায়ুমুখমৈথুন** হচ্ছে কারো পায়ুপথে মুখ সংযোগপূবক চুম্বন, চোষণ বা লেহন। এটি এক প্রকার কর্ম যাতে পুরুষাঙ্গ বা যোনীর সংশ্লিষ্টতা নেই। এক কর্মে একজন ব্যক্তি অপর একজন ব্যক্তির মলদ্বার লেহন বা চোষণ করে যৌন কামনা চরিতার্থ করে। এরূপ পায়ু-মুখ কর্ম মূলতঃ শৃঙ্গারমূলক কর্ম। বাৎসায়নের কামসূত্রে মুখমেহন এর বর্ণনা থাকলেও কামজ কর্ম হিসাবে পায়ুলেহনের বর্ণনা নেই। পায়ু লেহন বা চোষণ একজনের পায়ু ও অন্যজনের জিহবার বা মুখের সঙ্গম। যার পায়ু লেহন করা হচ্ছে তাকে সুখ প্রদানই পায়ুলেহনের উদ্দেশ্য। তবে এই কর্মের মাধ্যমে মুখপ্রদানকারীও যৌনসুখ লাভ করতে পারে।

## শব্দের উৎপত্তি
পায়ুলেহন শব্দটি ইংরেজি এ্যানালিঙ্গাস (ইং:Anulingus) এর বাংলা প্রতিশব্দ। জার্মান মনঃরোগবিদ রিচার্ড ভন ক্রাফ্ট ইবিং কর্তৃক লিখিত এবং ১৮৮৬ সালে প্রকাশিত গ্রন্থ 'সাইকোপ্যাথিয়া সেক্সুয়ালিস'-এ সর্বপ্রথম “এ্যানালিঙ্গাস” শব্দটির উল্লেখ পাওয়া যায়। ইংরেজী চলতি ভাষায় রিমিং শব্দটি ব্যবহৃত হয়ে থাকে। এছাড়া বাতকর্ম, পেটের অসুখ, পাইলস, মলদ্বারে রক্তপাত ইত্যাদি পায়ুলেহনকারীকে বিব্রতকর পরিস্থিতিতে ঠেলে দেয়। 
## চর্চা
### সাধারণ
যে ব্যক্তি পায়ু-মুখমৈথুন করবেন তার আনন্দ নিতম্বের প্রতি আকর্ষণের উপর নির্ভর করে। পায়ু এলাকায় প্রত্যেক মানুষেরই স্নায়বিক উত্তেজনা থাকে, সুতরাং যে ব্যক্তির পায়ু চোষা হবে তিনি তার সঙ্গীকে ভালবেসে থাকলে অনেক যৌনসুখ পাবেন। পায়ু-মুখমৈথুনের ক্ষেত্রে যার পায়ুতে মুখমৈথুন হয় তিনি নিষ্ক্রিয় সঙ্গী এবং যিনি মুখমৈথুন করবেন তিনি সক্রিয় সঙ্গী বলে গণ্য হবেন। প্রেম-ভালোবাসার একটি প্রকাশ হিসেবে এটি একটি মূল যৌনকর্ম বা পায়ুপথে শিশ্ন বা আঙ্গুল বা ডিলডো অনুপ্রবেশের আগে বা পরে বা মাঝখানে ব্যবহৃত হতে পারে। দুজন নারী বা দুজন পুরুষ বা দুজন বিষম লিঙ্গের মানুষ তাদের প্রেম বা ভালোবাসা পায়ু-মুখমৈথুনের মাধ্যমে প্রকাশ করবেন যদি তারা এটি পছন্দ করে থাকেন বা এর প্রতি আগ্রহবোধ বা কৌতূহলবশতও করতে পারেন।

## স্বাস্থ্যঝুঁকি
পায়ুপথ অসংখ্য ব্যাক্টেরিয়ার আবাসস্থল। তাই বিশেষ সর্তকতা অবলম্বন না করলে পায়ুলেহনের মাধ্যমে ব্যাক্টেরিয়ার সংক্রমণের ঝুঁকি রয়েছে। এছাড়া যৌনরোগ থাকলে তা সহজে মুখ প্রদানকারীর শরীরে সংক্রমিত হবে। হার্পিস, পায়ুমুখ ওয়ার্ট (ইং: genital warts), সিফিলিস, গনোরিয়া, হেপাটাইটিস প্রভৃতি রোগ পায়ুলেহনের মাধ্যমে সহজে এক দেহ থেকে অন্য দেহে সংক্রমিত হয়।

## পর্নোগ্রাফিতে পায়ুলেহন
পর্নোগ্রাফিতে নারী সমকামীদের মধ্যে লেসবিয়ান সেক্সের ক্ষেত্রে এই পায়ুলেহন দেখতে পাওয়া যায়।

## তথ্যসূত্র

## বহিঃসংযোগ

বিষয়শ্রেণী:যৌনক্রিয়া
বিষয়শ্রেণী:অস্বাভাবিক যৌনক্রিয়া
বিষয়শ্রেণী:পর্নোগ্রাফি পরিভাষা
বিষয়শ্রেণী:যৌনবিদ্যা
বিষয়শ্রেণী:মৌখিক কামোত্তেজকতা
বিষয়শ্রেণী:পায়ু কামোত্তেজকতা
বিষয়শ্রেণী:যৌন অপশব্দ
আর্জেন্টিনা–বাংলাদেশ সম্পর্ক

**আর্জেন্টিনা–বাংলাদেশ সম্পর্ক** হল আর্জেন্টিনা ও বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। বাংলাদেশ আর্জেন্টিনার ফুটবল দলের জন্য সমর্থনের একটি শক্তিশালী ঘাঁটি হিসাবে উল্লেখ করা হয়, অন্যদিকে আর্জেন্টিনাতেও রয়েছে বাংলাদেশ ক্রিকেট দলের প্রতি ব্যাপক সমর্থন। বাংলাদেশ ব্রাজিলের ব্রাসিলিয়ায় অবস্থিত দূতাবাসের মাধ্যমে আর্জেন্টিনার সাথে যোগাযোগ রক্ষা করে এবং আর্জেন্টিনা ভারতের নয়া দিল্লীর দূতাবাসকে বাংলাদেশের রাষ্ট্রদূত হিসেবে ব্যবহার করতো।
alt=বাংলাদেশের রাজধানী ঢাকায় ২০২২ সালের কাতার বিশ্বকাপে আর্জেন্টিনার বিজয় উদযাপন করা হচ্ছে।|থাম্ব|বাংলাদেশের রাজধানী ঢাকায় ২০২২ সালের কাতার বিশ্বকাপে আর্জেন্টিনার বিজয় উদযাপন করা হচ্ছে।

## কূটনৈতিক সম্পর্ক
১৯৭০-এর দশকে বাংলাদেশ আর্জেন্টিনায় কূটনৈতিক মিশন চালু করে, তবে তারপর থেকেই এটি বন্ধ অবস্থায় রয়েছে।

২০০৮ সালে আর্নেস্টো কার্লোস আলভারেজ বাংলাদেশে আর্জেন্টিনার রাষ্ট্রদূত নিযুক্ত হন।

২০১১ সালে বাংলাদেশের প্রাক্তন পররাষ্ট্র সচিব মোহাম্মদ মিজারুল কায়েস বুয়েনোস আইরেসে আনুষ্ঠানিক সফর করেন।

২০২২ ফিফা বিশ্বকাপের পর আর্জেন্টিনা নতুন করে বাংলাদেশে দূতাবাস চালু করার আগ্রহ প্রকাশ করেছে। পরবর্তীতে ২০২৩ সালের ফেব্রুয়ারিতে আর্জেন্টিনা পূনরায় ঢাকায় তার দূতাবাস চালু করে।

## বাণিজ্য ও অর্থনৈতিক খাতে সহযোগিতা
পারস্পরিক দ্বিপাক্ষিক অর্থনৈতিক কর্মকাণ্ড প্রসারণে দুই দেশই আগ্রহ প্রকাশ করেছে। বাংলাদেশি জাহাজ, ওষুধ, তৈরি পোশাক, মেলামাইন ও সিরামিক আর্জেন্টিনার বাজারে বেশ কদর পেয়েছে। আর্জেন্টিনায় বাংলাদেশি সিরামিকের বিপুল চাহিদা রয়েছে, এবং এফএআরআরসিরামিকস বাংলাদেশ থেকে আর্জেন্টিনায় সবচেয়ে বেশি সিরামিক রপ্তানি করে থাকে।

আর্জেন্টিনায় বাংলাদেশ থেকে সয়াবিন তেলের রপ্তানি ক্রমপ্রসারমাণ।

## অন্যান্য খাতে সহযোগিতা
বাংলাদেশি কর্মকর্তাদের জন্য স্প্যানিশ-ভাষার কোর্সের আয়োজন করতে আগ্রহ প্রকাশ করেছে আর্জেন্টিনা। বাংলাদেশের সাথে ভিসাবিহীন চুক্তিস্বাক্ষর করতেও আগ্রহ প্রকাশ করেছে আর্জেন্টিনা।

## তথ্যসূত্র

বিষয়শ্রেণী:আর্জেন্টিনার দ্বিপাক্ষিক সম্পর্ক
বিষয়শ্রেণী:বাংলাদেশের দ্বিপাক্ষিক সম্পর্ক
নাজিরপুর বিদ্যাপীঠ (উঃ মাঃ)

**নাজিরপুর বিদ্যাপীঠ** (উঃ মাঃ) ভারতের পশ্চিমবঙ্গ রাজ্যের নদিয়া জেলার একটি উচ্চতর বিদ্যালয়। এটি নাজিরপুরে অবস্থিত। এই বিদ্যালয়টি ১৯৬৯ সালে স্থাপিত হয়। এই বিদ্যালয়ের শিক্ষার উৎকর্ষ মাঝারি। মাধ্যমিক ও উচ্চমাধ্যমিক পরীক্ষায় এই বিদ্যালয়ের সাফল্যের হার উল্লেখযোগ্য। 

## স্থাপনা ও সংক্ষিপ্ত ইতিহাস
নাজিরপুর বিদ্যাপীঠ (উঃ মাঃ)  নাজিরপুরের স্থানীয় শিক্ষিত ও শিক্ষানুরাগী মানুষেরা নিজেদের উদ্যোগে চাঁদা তুলে বাঁশ ও টিনের গৃহ নির্মাণ করে পঠন পাঠন শুরু করেন। তখন সরকারি অনুমোদন ছিল না পরে পশ্চিমবঙ্গ সরকার অনুমোদন দেয়। এই বিদ্যালয়ে ২০০৩ সাল পর্যন্ত মাধ্যমিক স্তর পর্যন্ত পড়ানো হত, তারপর থেকে উচ্চমাধ্যমিক স্তর পর্যন্ত বিকাশ ঘটেছে।
## শিক্ষা ও বিভাগ
এই বিদ্যালয়ের বর্তমান প্রধান শিক্ষক হিসেবে রয়েছেন বনমালী হালদার মহাশয়
## ক্রীড়া ও সংস্কৃতি

#### সুবর্ণ জয়ন্তী উৎসব
২০১৮ সালের ১লা জানুয়ারি বিদ্যালয় ৫০ বৎসরে পা দিয়েছে। এই সুবর্ণ জয়ন্তী উপলক্ষ্যে বিদ্যালয়ে জাঁকজমক অনুষ্ঠানের আয়োজন করা হয়েছে , আগামী ৩১ শে ডিসেম্বর ২০১৮ সাল নাগাদ ৫০ বৎসর পূর্তি উপলক্ষ্যে ক্রীড়া প্রতিযোগিতা , কুইজ , সাংস্কৃতিক অনুষ্ঠান চলবে ।

## তথ্যসূত্র

বিষয়শ্রেণী:ভারতের শিক্ষাপ্রতিষ্ঠান
বিষয়শ্রেণী:পশ্চিমবঙ্গের শিক্ষাপ্রতিষ্ঠান
ধুবরি বন্দর

**ধুবরি বন্দর**  হল অসমের একটি গুরুত্ব পূর্ন নদী বন্দর।এই বন্দরটি ব্রহ্মপুত্র নদীর তীরে ধুবড়ী শহরে অবস্থিত।এই বন্দরটি জাতীয় জলপথ ২ এর গুরুত্ব পূর্ন নৌটার্মিনাল।এটি জাতীয় জলপথ ২ এর পশ্চিম প্রান্তে বাংলাদেশ সীমান্তের কাছে অবস্থিত।

## অবস্থান
ধুবড়ী বন্দর বা নৌজেটি ব্রহ্মপুত্র নদ এর উত্তর তীরে ধুবরি শহরে অবস্থিত।

## ইতিহাস
ধুবরি বন্দর বহু পুরোন একটি নদী বন্দর।এই বন্দর ধুবরি ও এর পার্শবর্তী এলাকার অর্থনীতির একটি গুরুত্ব পূর্ন অংশ।ব্রিটিল শাসন কাল থেকেই এই বন্দর এর সঙ্গে কলকাতা বন্দর এর যোগাযোগ ছিল জল পথে।ধুবরি বন্দর থেকে পাট ও ধান কলকাতা বন্দরে পাঠানো হত। দেশ স্বাধীনতার পর বন্দর দুটির যোগাযোগ রক্ষাকারি যমুনা ও সুন্দরবনের নদী গুলি পাকিস্তান ও পরে বংলাদেশের মধ্যে পড়ে ফলে বাণিজ্য কিছুটা কমে।তবে এখন দুই দেশের নৌপোটকলের মধ্যমে কলকাতা ও ধুবরি বন্দরের মধ্য পণ্যবাহি বার্জ ও ছোট জাহাজ চলাচল করছে।

## আরও দেখুন
* পোর্ট মাথুরিন
* চিলমারী বন্দর

## তথ্যসূত্র

## বহিঃসংযোগ

বিষয়শ্রেণী:ভারতের বন্দর
বিষয়শ্রেণী:নদী বন্দর
বিষয়শ্রেণী:আসামের পরিবহন
যৌন সম্পর্কিত বংশাণুর উত্তরাধিকার

**যৌন-সম্পর্কিত বংশাণুর উত্তরাধিকার** হলো এক ধরনের বিশেষ পদ্ধতি যার মাধ্যমে যৌন-সম্পর্কিত বংশাণু বা যৌন ক্রোমোজোমাল বৈশিষ্ট্য সর্বদা পিতা হতে কন্যা এবং মাতা হতে পুত্রে সঞ্চারিত হয়।

## ইতিহাস
যৌন-সম্পর্কিত বংশাণু সর্বপ্রথম আবিস্কৃত হয় ড্রসোফিলা মাছিতে। আমেরিকান জেনেটিসিস্ট টি. এইচ. মর্গান ড্রসোফিলা মাছিকে জেনেটিক্স গবেষণায় ব্যবহার করেছিলেন।

## যৌন-সম্পর্কিত বংশাণু
সকল একলৈঙ্গিক প্রাণীতে দুই প্রকার ক্রোমোজোম দেখা যায়। অটোসোমাল ক্রোমোজোম বা অটোসোম ও যৌন ক্রোমোজোম বা হেটারোসোম। প্রাণির লিঙ্গ নির্ধারণের ক্ষেত্রে অটোসোমগুলোর কোন ভূমিকা থাকে না। কিন্তু যৌন ক্রোমোজোম লিঙ্গ নির্ধারণে সুস্পষ্ট ভূমিকা পালন করে। জীববিজ্ঞানীরা যৌন ক্রোমোজোমকে X ক্রোমোজোম নামে অভিহিত করেন। এই X ক্রোমোজোমে অবস্থিত বংশাণুগুলোকে যৌন-সম্পর্কিত বংশাণু বলে।

{| align="center" ←legend -->
|'''বংশ পরম্পরায় সঞ্চারিত রোগ 

## সঞ্চারণ প্রক্রিয়া
যৌন-সম্পর্কিত বংশাণুগুলোর বংশগতি অটোসোম বংশাণুগুলি থেকে সম্পূর্ণ ভিন্ন কেননা এই বংশাণুগুলি শুধুমাত্র X ক্রোমোজোমের মাধ্যমেই বংশ পরম্পরায় সঞ্চারিত হয়। অর্থাৎ এ বংশাণুগুলি সর্বদা পিতা হতে কন্যা এবং মাতা হতে পুুত্রে সঞ্চারিত হয়। সঞ্চারণের এই বিশেষ পদ্ধতিকে যৌন-সম্পর্কিত বংশাণুর উত্তরাধিকার বলা হয়।

## তথ্যসূত্র

বিষয়শ্রেণী:বংশাণুবিজ্ঞান
সহিফা হাম্মাম ইবনে মুনাব্বিহ

থাম্ব|◄█▓▒░ব্রেকিং নিউজ ▒▓█►
**সহিফা হাম্মাম ইবনে মুনাব্বিহ** () একটি হাদীস সংকলন, যা হযরত আবু হুরায়রা রাদিয়াল্লাহু আনহু এর ছাত্র হাম্মাম ইবনে মুনাব্বিহ সংকলন করেন। তিনি ওহাব ইবনে মুনাব্বিহ এর ভাই ছিলেন। ঠিক কত সালে তিনি এই হাদিস গ্রন্থ সংকলন করেন জানা না গেলেও আবু হুরায়রা রাদিআল্লাহু আনহু এর মৃত্যুর আগে সংকলন করেন বলেই আলেমদের গবেষণা। সেই হিসেবে হাদিস গ্রন্থটি হিজরী ৫৮ সালের আগেই সংকলিত। এটি হাদিসের সবচেয়ে প্রাচীন টিকে থাকা সংগ্রহ। এটি বিভিন্ন পাণ্ডুলিপি সংগ্রহে বিদ্যমান এবং এর মুদ্রিত সংস্করণ খুবই সহজলভ্য।

## বর্ণনা
এর সংকলনকারী অষ্টম শতাব্দী এর একজন হাম্মাম ইবনে মুনাব্বিহ। এটি পরে বিংশ শতাব্দীতে মুহাম্মাদ হামিদুল্লাহ তাহকীক করে প্রকাশ করেন। এই বইয়ের দুইটি কপি; একটি পাওয়া যায় দামেস্ক এর গ্রন্থাগার এবং অন্যটি বার্লিনের একটি গ্রন্থাগারে। ড.হামিদুল্লাহ এই দুটি পাণ্ডুলিপি সামনে রেখে সম্পাদনা করেন। 
শুরুতে একটি বিস্তৃত ভূমিকাও লেখেন যা যেমন তথ্যবহুল, তেমনি প্রাঞ্জল । তিনি আরবীর সাথে সাথে উর্দু ও ফরাসি ভাষাতেও এই সহিফা হাম্মাম ইবন মুহাব্বিহ প্রকাশ করেন। এতে মোট ১৩৮টি হাদিস আছে।

## উৎস
আহমাদ বিন হাম্বাল (রহ.) তাঁর মুসনাদে এই সহিফা অন্তর্ভুক্ত করেছেন। আর. মারস্টন স্পাইট একই হাদিসের ভিন্ন সংস্করণ, যেগুলো এই মুসনাদ, বুখারি এবং মুসলিমে পাওয়া যায়, সেগুলোর মাঝে তুলনা করেছেন।

## সংস্করণ

* *সহিফা হাম্মাম ইবনে মুনাব্বিহ. ১ম সংস্করণ, সম্পাদনা করেছেন রিফআত ফাওজি আবদ আল-মুত্তালিব. কায়রো: মাকতাবাত আল-খাঞ্জি. (১৯৮৫)*

## আরও দেখুন
*মুয়াত্তা ইমাম মালিক

## তথ্যসূত্র

বিষয়শ্রেণী:হাদিস
বিষয়শ্রেণী:সুন্নি সাহিত্য
বিষয়শ্রেণী:সুন্নি হাদিস সংকলন
বিষয়শ্রেণী:৮ম শতাব্দীর আরবি ভাষার বই
সবুজ ভেলভেট

**সবুজ ভেলভেট** বাংলাদেশের জনপ্রিয় লেখক মুহম্মদ জাফর ইকবালের লেখা গল্প বই। গল্প বইটি ট্রেন ভ্রমণরত দুইটি যাত্রির কথোপকথন ও অন্যান্য ঘটনা নিয়ে লেখা। ২০০৩ সালের একুশে বইমেলায় এটি প্রথম প্রকাশিত হয়। বইটির প্রচ্ছদ একেঁছেন ধ্রুব এষ । গ্রন্থস্বত্ব ইয়াসমিন হক এর।

## কাহিনী সংক্ষেপ
গল্পটি শুরু হয় শারমিন নামক মহিলার ট্রেনে যাত্রা দিয়ে। শারমিনের বয়স ৩৭ বছর, তিনি জাতিসংঘের একজন উচ্চ পদের কর্মকর্তা। তিনি ট্রেনে ভ্রমণ করে ঢাকায় যাবার সিদ্ধান্ত নেন। কিন্তু মোহসিন নামক একজন অফিসার উনাকে বাধা দিচ্ছেন। তবুও তিনি ট্রেনে যাত্রা করেন। উনার পাশে বসে অশিক্ষিত এক ব্যক্তি যে সবুজ ভেলভেট রঙের প্যান্ট পরে আছে।
উনার ও অশিক্ষিত যুবক এর কথোপকথন এ গল্পের মূল বিষয় বস্তু। একজন সাধারণ মানুষের ধ্যানধারনা এ গল্পে ফুটিয়ে তুলা হয়েছে। অতি পার্থক্য সহিত দুজন মানুষের কথোপকথন দিয়ে এগিয়ে যেতে থাকে গল্প।

## নাট্যরূপ
সবুজ ভেলভেট গল্পের উপর ভিত্তি করে একই নামে একটি নাটক নির্মাণ করা হয়। নাটকটি চিত্রনাট্য রচনা করেন আজাদ আবুল কালাম এবং পরিচালনা করেন আবু রায়হান জুয়েল। ২০১২ সালে  ঈদে এনটিভিতে নাটকটি প্রচারিত হয়। এতে প্রধান চরিত্রে অভিনয় করেছেন তারিন জাহান (শারমিন) ও আজাদ আবুল কালাম (সবুজ ভেলভেট পরা ব্যক্তি)। অন্যান্য চরিত্রে অভিনয় করেছেন তৌফিক ইমন, আশোক বেপারী। এ নাটকে অভিনয় করে তারিন মেরিল-প্রথম আলো পুরস্কার ২০১২ এর সেরা অভিনেত্রী (নাটক) বিভাগে সমালোচনা পুরস্কার লাভ করেন।

## আরও দেখুন
*রুহান রুহান

## তথ্যসূত্র

## বহিঃসংযোগ
* রকমারি.কম-এ সবুজ ভেলভেট

বিষয়শ্রেণী:২০১০-এর উপন্যাস
বিষয়শ্রেণী:মুহম্মদ জাফর ইকবালের বই
বিষয়শ্রেণী:বাংলা ভাষার উপন্যাস
সোমেশচন্দ্র বসু

**সোমেশচন্দ্র বসু** (২ অক্টোবর ১৮৮৮ - ১১ জানুয়ারি ১৯৫৫) ছিলেন একজন বাঙালি গণিতশাস্ত্রবিদ। মানস অঙ্কে তার আন্তর্জাতিক খ্যাতি ছিল। প্রবাসী পত্রিকা একসময় তাকে **পৃথিবীর সর্বশ্রেষ্ঠ গণিতবেত্তা** আখ্যা দিয়েছিল। 

## শিক্ষা
সোমেশচন্দ্র ১৮৮৮ ঢাকায় জন্মগ্রহণ করেন। পিতার নাম ছিল উমেশচন্দ্র বসু। ১৯০৬ খ্রিষ্টাব্দে ঢাকা কলেজিয়েট স্কুল থেকে এন্ট্রান্স পাশ করেন এবং ১৯০৮ খ্রিষ্টাব্দে ঢাকা জগন্নাথ কলেজে এফ.এ পর্যন্ত পড়েন। এর পরে একাউন্টেন্টসশীপ পাশ করে মানসিক গণনার চর্চা শুরু করেন নিজে নিজে।

## গণিতবিদ
মানসিক গননাশক্তির অদ্ভুত ক্ষমতা ছিল তার। মুখে মুখে অত্যন্ত দ্রুত জটিল অঙ্ক কষে ফেলতে পারতেন তিনি। ১৯১২ খ্রিষ্টাব্দে প্রথম কলকাতার প্রেসিডেন্সি কলেজে (বিশ্ববিদ্যালয়) তার এই বিস্ময়কর গননাশক্তির পরিচয় দেন। ৩০ মে ১৯২২ এ ইংল্যান্ড, ২১ সেপ্টেম্বর আমেরিকা ও ২৮ সেপ্টেম্বর কানাডার কুইবেক সিটিতে যান। এই সময় তাকে বাঙালি বিপ্লবী সন্দেহে পুলিশ গ্রেপ্তার করে ও বন্দী রাখে। ৪৫ দিন পরে মুক্তি পেয়ে আমেরিকা ও পৃথিবীর বিভিন্ন দেশে মানসিক গণনার প্রদর্শন করে আন্তর্জাতিক খ্যাতিলাভ করেছিলেন। ১৯২৪ খ্রিষ্টাব্দে কলকাতায় ফিরে আসেন।

## লেখা

গণিতশাস্ত্র বিষয়ে তার রচিত কতগুলি পাঠ্যপুস্তক আছে।

## তথ্যসূত্র

বিষয়শ্রেণী:বাঙালি গণিতবিদ
বিষয়শ্রেণী:১৮৮৮-এ জন্ম
সিনেমাস্কোর

**সিনেমাস্কোর** লাস ভেগাসভিত্তিক একটি বাজার গবেষণা প্রতিষ্ঠান। চলচ্চিত্র দর্শকদের উপর জরিপ চালিয়ে "এ+" থেকে "এফ" গ্রেডের মধ্যে দর্শকদের রেটিং গ্রহণ করে, ফলাফল প্রকাশ করে এবং ফলাফলের ভিত্তিতে বক্স অফিস আয়ের পরিমাণ অনুমান করে।

## পটভূমি
এড মিন্ট্‌জ ১৯৭৯ সালে নেইল সিমনের বড় ভক্ত হওয়া সত্ত্বেও *[[দ্য চীপ ডিটেকটিভ]]* দেখার পর তা ভালো না লাগলে তিনি সিনেমাস্কোর প্রতিষ্ঠা করেন। এছাড়া এমন আরেকজন হতাশ দর্শক সমালোচক ব্যতীত সাধারণ দর্শকের মতমত জানতে চাইলে, মিন্ট্‌জ এই ব্যবসায় শুরু করার সিদ্ধান্ত নেন। তিনি ইয়্যোম কিপুরের চাঁদার কার্ড থেকে দর্শকদের জন্য জরিপের কার্ড প্রস্তুত করেন। কোম্পানিটি প্রেক্ষাগৃহে গিয়ে যেসব দর্শক চলচ্চিত্র দেখেছেন তাদের উপর জরিপ করা হয় এবং তাদেরকে চলচ্চিত্রটি রেট করতে বলা হয় এবং জিজ্ঞেস করা হয় কোন বিষয় তাদের এই চলচ্চিত্র দেখতে আকৃষ্ট করেছে। জরিপের ফলাফল প্রকাশ করা হয় *[[এন্টারটেইনমেন্ট উইকলি]]*তে।

## রেটিং
thumb|right|একটি সিনেমাস্কোর জরিপ কার্ড
উত্তর আমেরিকার ২৫টি বড় শহরে ৩৫ থেকে ৪৫ জন সিনেমাস্কোরের প্রতিনিধি রয়েছে। প্রতি শুক্রবার চলচ্চিত্র মুক্তির প্রথম দিনে প্রতিনিধিরা যে কোন পাঁচটি শহরে জরিপ কার্ড নিয়ে পৌঁছান এবং দর্শকদের রেটিং করতে বলেন। কার্ডে দর্শকদের বয়স, লিঙ্গ, "এ+" থেকে "এফ" গ্রেডে তাদের রেটিং, তারা কি চলচ্চিত্রটির ডিভিডি, ব্লু-রে ক্রয় করতে ইচ্ছুক কিনা এবং কেন তারা এই চলচ্চিত্রটি পছন্দ করেছে তা জানতে চাওয়া হয়। সিনেমাস্কোপ সাধারণত একটি নির্দিষ্ট চলচ্চিত্রের জন্য ৪০০ কার্ড বিতরন করে; ৬৫% জরিপ কার্ড পর্যালোচনা করে এবং ৬% ভুল হিসেবে বাদ দেয়।

সিনেমাস্কোরে "এ+" পাওয়া মানে হল চলচ্চিত্রটি বক্স অফিসে সফলতা অর্জন করবে। মিন্ট্‌জের ভাষ্যমতে, "সিনেমাস্কোরে "এ" পাওয়া মানে হল ভালো, "বি" একটু নড়বড়ে, "সি" ভয়ানক এবং "ডি" থেকে "এফ" গ্রেডের চলচ্চিত্রগুলো নির্মাণ না করা উচিত ছিল।" ২০১৬ সালে তিনি বলেন, "লিওনার্দো ডিক্যাপ্রিও ও টম ক্রুজ এমন দুজন তারকা, তারা যত বাজে চলচ্চিত্রেই অভিনয় করুক না কেন তাদের ক্ষেত্রে পরিস্থিতি ভিন্ন হয়ে থাকে।"

## তথ্যসূত্র

## বহিঃসংযোগ
*

বিষয়শ্রেণী:যুক্তরাষ্ট্রে চলচ্চিত্র সংস্থা
লিভভিনকারজালা উইকিপিডিয়া

**লিভভিনকারজালা উইকিপিডিয়া** হচ্ছে অনলাইন বিশ্বকোষ উইকিপিডিয়ার লিভভিনকারজালা ভাষার সংস্করণ।   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। লিভভিনকারজালা উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
## ইতিহাস
## তথ্যসূত্র

## বহিঃসংযোগ
লিভভিনকারজালা উইকিপিডিয়া

বিষয়শ্রেণী:ভাষা অনুযায়ী উইকিপিডিয়া
কাকদ্বীপ

**কাকদ্বীপ** হল ভারতের পশ্চিমবঙ্গের দক্ষিণ চব্বিশ পরগনা জেলার একটি শহর। এটি কাকদ্বীপ মহকুমার সদর দপ্তর। এই শহরটি মুড়িগঙ্গা নদীর তীরে অবস্থিত। এই শহরে একটি মৎস বন্দর রয়েছে। এই শহরের মোট জনসংখ্যা ১৯,৩৬৮ জন।

## ইতিহাস
কথিত আছে ভগীরথ গঙ্গাকে পথ দেখিয়ে নিয়ে আসার সময় এই স্থানে রাত্রিযাপন করেন৷ পরেরদিন ভোরবেলায় কাকের ডাক শুনে ঘুম ভাঙ্গে ভগীরথের৷ ঘুম থেকে উঠে দেখতে পান তাঁরা সাগরের খুবই কাছে এসে পরেছেন। তাই এই স্থানের নামকরন হয় কাকদ্বীপ ৷ এরপর গঙ্গাকে সাগরে মিলিত করেন এবং সেই স্থানের নাম হয় গঙ্গাসাগর ৷ আর ভগীরথের নামানুসারে এই নদীর নামকরন হয় ভাগীরথী ৷

## ভূপ্রকৃতি
কাকদ্বীপ শহরটি সমুদ্র সমতল থেকে  উচুতে অবস্থিত। ২১°৫২'৪৫" ডিগ্রি উত্তর ও ৮৮°১১'২৯" ডিগ্রি পূর্বে কাকদ্বীপ শহটি অবস্থান করছে। এই শহরটি মুড়িগঙ্গা নদীর তীরে অবস্থিত।

## জনসংখ্যা
২০১১ সালের আদমশুমারী রিপোর্ট অনুযায়ী কাকদ্বীপের জনসংখ্যা ১৯,৩৬৮। এর মধ্যে ৯,৮৯৬ জন পুরুষ ও ৯,৪৭২ জন মহিলা। মোট জনসংখ্যার ৫১ শতাংশ পুরুষ ও ৪৯ শতাংশ মহিলা। এই শহরে ১৮৭২ জন ৬ বছরের কম বয়সের শিশু রয়েছে।

## আঞ্চলিক ভাষা ও জনগোষ্ঠী
কাকদ্বীপের অধিকাংশ জনগোষ্ঠী মেদিনীপুর জাত। এঁরা অধিকাংশই মেদিনীপুরী বাংলা ভাষার অন্তর্গত কাঁথি বাংলায় কথোপকথন করেন।
কাকদ্বীপে কলকাতার ভাষারও চল রয়েছে।

## যোগাযোগ
### সড়ক
কাকদ্বীপ শহরটি জাতীয় সড়ক ১১৭ দ্বারা কলকাতা, ডায়মন্ড হারবার, নামখানা ও ফ্রেজারগঞ্জ এর সঙ্গে যুক্ত রয়েছে। এই শহর থেকে কলকাতা, বর্ধমান, দীঘা , নামখানা, হাওড়া, সোনারপুর রুটে বাস চলাচল করে।

### রেলপথ
কাকদ্বীপ রেলওয়ে স্টেশন হল এই শহরের প্রধান রেল স্টেশন। এই রেল স্টেশনটি শিয়ালদহ-নামখানা লাইন-এ অবস্থিত। শিয়ালদহ থেকে বালিগঞ্জ জংশন , সোনারপুর জংশন এবং বারুইপুর জংশন হয়ে প্রথমে লক্ষীকান্তপুর অব্দি ৬২ কিমি দীর্ঘ দ্বিত্ব বৈদ্যুতিক লাইনে ১ ঘণ্টা ৩০ মিনিট ও বাকি ৩৫ কিমি একক বৈদ্যুতিক লাইনে ১ ঘণ্টার পথ।

### জলপথ
কাকদ্বীপে জলপথ একটি গুরুত্ব পূর্ণ পরিবহন মাধ্যম।জলপথে এখানে যাত্রী ও পণ্য উভয়ই পরিবহন করা হয়। এই শহরের এলটিসি ঘাট থেকে সাগরদ্বীপ এ পন্য, যাত্রী বাহী বার্জ ও নৌকো চলাচল করে।
## অর্থনীতি
এই শহরের অর্থনীতি প্রধানত নদীর উপর অবস্থিত।এই শহর বৃহত্তর মাছের বাজার রয়েছে। মৎস আহরণ এই শহরের অর্থনীতিকে অগ্রগামী করেছে। নিকটবর্তী গঙ্গাসাগর একটি হিন্দু তীর্থক্ষেত্র ও সমুদ্র পর্যটন কেন্দ্র হওয়ায় কাকদ্বীপ বাংলার পর্যটনশিল্পে একটি নতুন স্থান অধিকার করেছে।

## মৎস বন্দর
কাকদ্বীপে অবস্থিত কাকদ্বীপ মৎস্য বন্দর হল ভারতের একটি গুরুত্ব পূর্ণ মৎস বন্দর। এই বন্দর থেকে ট্রলার গুলি হুগলি নদীর মোহনায় ও গভীর সমুদ্র মৎস আরোহণ করতে যায়। প্রতিদিন এই বন্দরে প্রায় ২০০ টি ট্রলার চলাচল করে। তাছাড়া এখানে একটি বরফ কল রয়েছে।

## তথ্যসূত্র

বিষয়শ্রেণী:পশ্চিমবঙ্গের শহর
বিষয়শ্রেণী:দক্ষিণ চব্বিশ পরগনা জেলার শহর ও নগর